पर लेटे-लेटे इधर-उधर सोच-विचार में पड़ गयी थी। तभी किसी का फ़ोन आया, घर की निस्तब्धता को चीर कर। फ़ोन था महेश का।कुछ रूखे स्वर में बोली थी तनिमा,
"सुबह से अभी तक एक बार भी फ़ोन नहीं किया? मेरी तो जान ही निकल जा रही थी।"
"अभी तक बेटे के रहने की कुछ व्यवस्था नहीं हो पायी है। सोच रहा था कुछ व्यवस्था होने के बाद ही फ़ोन करूंगा।"
"उसके पुराने दोस्तों के पास गए थे?"
"हाँ, गया था। यहाँ पर सचमुच जगह नहीं है।"
"तुम क्यों नहीं बोले, कि बाहर के दूसरे लड़कों को अपने साथ रख लिये हैं,फिर उसको क्यों नहीं रखा?"
"उनके साथ झगडा-झंझट करूँगा क्या? या कोई नयी व्यवस्था करूँगा?"
चिढ गया था महेश, "बेटा फिरसे पहले वाले हॉस्टल में जाना चाहता था। मैं उसको वहां भी लेकर गया था। वहां भी उसको रखने के लिए कोई राजी नहीं हुए थे। वार्डन से भी अनुरोध किया था। उसने बेटे को बुलाकर हॉस्टल में लौट आने का कारण भी पूछा था। कहने लगा था, कि तू क्या सोच रहा है, इन तीन महीनों में यहाँ सब कुछ बदल गया होगा? तू बाहर घर लेकर रहता था पढाई करने के लिए, तो अब वहीँ रह कर पढाई कर।"
थोडी देर रुक कर फिर महेश बोलने लगा था, "मैं बेटे को लेकर प्रिंसिपल के पास भी गया था। लेकिन प्रिंसिपल के पास पुराने हॉस्टल के सभी लड़के पहुँच गए थे। वहां उन लड़कों ने मुझसे कहा था, अंकल, देखिये इसके हॉस्टल छोड़कर चले जाने के बाद, एक दूसरे लड़के ने भी उसका अनुसरण करते हुए हॉस्टल छोड़ दिया था। उनकी वजह से हमारा हॉस्टल बदनाम हो गया है। अब यह फिरसे क्यों लौटना चाहता है? जो लड़के इसको फुसलाकर ले गए थे, इसके एक्सीडेंट के बाद तो उनको इसे अपने साथ रखना नहीं चाहिए था?"
तनिमा के धीरज का बाँध टूट रहा था। वह अधीर हो कर बोलने लगी थी, "बोलो न, आखिर में हुआ क्या?"
महेश कहने लगा था, "प्रिंसिपल साहेब ने कहा कि हॉस्टल में जगह खाली है तो रख दीजिये बेटे को।"
"तुम बेटे के साथ बात करना चाहती हो क्या?"
बेटे को क्या सांत्वना देती तनिमा। उसका शरीर पूरी तरह से काँप रहा था। उसके बेटे को कितनी तकलीफ हो रही होगी । इधर परीक्षाएँ भी सिर पर हैं, उधर इस मानसिक हालत में कैसे पढाई कर पायेगा वह। आज तक महेश के ऊपर तनिमा का पूरा भरोसा था। मगर अब ऐसा लग रहा था मानो उसके भरोसे व आशाओं का वह बाँध टूटता ही जा रहा हो। तनिमा बेटे को पूछने लगी थी,
"बेटा खाना खाये?"
"हाँ," उदास स्वर से बोला था बेटा।
"अभी तक मेरे रहने की कोई व्यवस्था नहीं हो पायी है, माँ। यही सोचकर घर से निकला था कि जितना भी कष्ट सहना पडेगा, सह लूंगा। मगर यहाँ आकर देखा, मेरे रहने के लिए तो थोडी-सी मिट्टी भी नसीब नहीं है। एक साल होने वाला है, मुझे कहीं भी पाँव पसारने के लिए एक जगह नहीं मिल पाई है।"
तनिमा ने कल्पना कर ली थी कि बेटा दीवार का सहारा लिए हुए खडा है,एक पाँव जमीन पर रखा है तो दूसरा पाँव घुटनों से पीछे मोड़कर दीवार से सटाकर खडा हुआ है और उसको घेर कर खड़े हैं बहुत सारे लड़के। उसको अपने प्रश्न-बाणों से घायल